**ELŐTERJESZTÉS**

**A KÉPVISELŐ-TESTÜLET**

**2019. március 25-i rendes ülésére**

**Előterjesztés**

**Társadalmi szervezetek támogatási kérelméről**

A napirendet tárgyaló ülés dátuma: 2019.03.25.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat, rendelet elfogadásához

szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**: A helyi civil szervezetek részére nyújtható önkormányzati támogatásokról szóló 9/2017.(IV.4.) Ör. számú. rendelete (a továbbiakban Rendelete) szabályozza

**3.Költségkihatások** és egyéb szükséges feltételeket, illetve megteremtésük javasolt forrásai:

A mindenkori költségvetés tartalmazza

**4. Tényállás bemutatása:**

A helyi civil szervezetek részére nyújtható önkormányzati támogatások formáját és eljárásrendjét a 9/2017.(IV.4.) Ör. számú. rendelete (a továbbiakban Rendelete) szabályozza.

A képviselő-testület 2018. január 31-ig határozatával döntött arról, hogy pályázatot ír ki a helyi civil szervezetek pénzbeni támogatására. Majd a képviselő-testület tárgyalja meg a benyújtott kérelmeket.

Az idei évben kiírt pályázati felhívásra 9 db pályázat érkezett.

A pályázaton csak az a helyi civil szervezet részesíthető támogatásban, amely megfelel a költségvetési támogatásban részesíthető személyekre vonatkozóan az Áht. és a Knyt előírásainak, és vele szemben nem áll fenn semmilyen e jogszabályok szerinti kizáró ok, továbbá amelyeket a bíróság nyilvántartásba vett, és az alapszabályuknak megfelelő tevékenységüket ténylegesen folytatják, és amelyek beszámolójukat, valamint – közhasznú szervezet esetén – a közhasznúsági jelentésüket az Országos Bírósági Hivatal részére benyújtották, letétbe helyezték.

Pályázat kiírás alapján a civil szervezetek részére támogatás nyújtható

a.) működési kiadásaik finanszírozásához,

b.) a civil szervezet által szervezett rendezvények, programok megvalósításához,

c.) a szervezet tagjainak részvételével megrendezendő versenyek nevezési díjak biztosításához,

d.) hagyományos közösségi rendezvényeikhez

A civil szervezet működési kiadásainak finanszírozásához különösen az alábbi célok érdekében részesíthető támogatásban:

a.) a székhely, működési hely fenntartásával és működtetésével kapcsolatos költségek,

b.) irodatechnikai berendezések, a civil szervezet működéséhez szükséges egyéb eszközök és tartozékaik beszerzése,

c.) kommunikációs költségek, honlap szerkesztése és fenntartása, kiadványok beszerzése,

d.) a civil szervezet működéséhez szükséges adminisztrációs, ügyintézési tevékenységgel kapcsolatos költségek – kivéve a munkabért és közterheit, valamint a megbízási díjakat,

e.) a civil szervezet bemutatását és tevékenységének megismertetését célzó általános tájékoztatási és marketing költségek,

f.) táncosok hagyományőrző ruházata, sportmez, sportfelszerelés

g.) díjak, érmek költsége

|  |  |  |  |  |  |  |
| --- | --- | --- | --- | --- | --- | --- |
| **Pályázó szervezet** | **Támogatások**  **(Ft)** | | | | **Igényelt támogatás**  **(Ft) 2019.** | **Javaslat**  **PÜB** |
| **2016** | **2017** | **2018** | |
| **Telki SE** | 300.000 | 300.000 | 800.000 | **4.000.000-** | |  |
| **Telki Teakwon-do Sportegyesület** | -- | --- | --- | **400.000.-** | |  |
| **KOKUKK Egyesület** | 100.000 | 100.000 | 175.000 | **100.000.-** | |  |
| **Telki Nőikar** | 100.000 | 100.000 | 100.000 | **100.000.-** | |  |
| **1002. sz. Néri Szent Fülöp Cserkészcsapat** | 150.000 | 150.000 | 200.000 | **310.000.-** | |  |
| **Budajenő-Telki Székely Társulat** | 100.000 | 100.000 | 400.000 | **150.000.-** | |  |
| **Polgárőrség Bűnmegelőzési Egyesület** | 500.000 | 500.000 | 100.000 | **380.000.-** | |  |
| **Óvoda-Iskola Telkiben Alapítvány** | ---- | 3.000.000 | 3.000.000 | **3.000.000.-** | |  |
| **Telki Nyugdíjas Egyesület** |  |  | 300 | **500.000.-** | |  |
| **Összesen:** | **1.250.000** | **4.250.000** | **4.775.000** |  | |  |

Kérem, hogy a képviselő-testület a javaslatok figyelembevételével hozza meg döntését.

Telki, 2019. március 21.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**/2019. (III. .) Öh. számú**

**Határozata**

**Egyesületek, alapítványok, társadalmi szervezetek**

**2019. évi támogatásáról**

Telki község Képviselő-testülete pályázatot írt ki a helyben működő egyesületeket, alapítványokat, társadalmi szervezeteket 2019. évi támogatására.

A pályázati felhívásra 7 szervezet jelentkezett.

A Képviselő-testület megállapítja, hogy a pályázatok megfelelnek a pályázati felhívásban megfogalmazott kritériumoknak.

A Képviselő-testület a helyben működő egyesületek, alapítványok, társadalmi szervezetek 2019. évi támogatásának összegét, célját a következők szerint határozza meg.

|  |  |  |
| --- | --- | --- |
| **Szervezet** | **Támogatás összege**  **(eFt)** | **Támogatás célja** |
| Telki SE |  | országos szakszövetségi és nevezési díjainak és sporteszközeinek támogatása, Streetball pálya kialakítása |
| Telki Teakwon-do Sportegyesület |  | sporteszköz beszerzése, nevezési díjak |
| KOKUKKEgyesület |  | 2019. évi kulturális, faluszépítő, környezetvédelmi programok, illetve tevékenységek költségei |
| Telki Női Kar |  | 2019.évi működési költségekről |
| 1002. sz. Néri Szent Fülöp  Cserkészcsapat |  | Tábor alapfeltételeihez szükséges felszerelések beszerzése |
| Polgárőrség Bűnmegelőzési Egyesület |  | Telki közbiztonságának megőrzése és a telki polgárok szubjektív biztonságérzetének javítása, gépjármű felújítás, eszközbeszerzés, ,üzemanyag támogatás, évzáró rendezvény |
| Budajenő-Telki Székely Társulat |  | gyermek tánccsoport viselet beszerzése, táncoktatás költségei, utaztatási költségek, tánctábor szervezési és működési költségek |
| Óvoda-Iskola Telkiben Alapítvány |  | Az Óvoda és Iskola szakmai színvonalának emelése, a gyermekek és a szakma iránt elhivatottóvoda -és iskolapedagógusok célzott értékelése és megtartásának előmozdítása |
| Telki Nyugdíjas Klub Egyesület |  | kirándulások, színház látogatás utazási költség, színházjegy, Klubnapok költsége |

A Képviselő-testület felhatalmazza a polgármestert, hogy a támogatási szerződéseket megkösse.

**Felelős:** Polgármester

**Határidő:** 2019. április 30.